Iecavas vidusskola

Iecavas vidusskola ir pamatizglītības un vispārējās vidējās izglītības iestāde Iecavā, kurā mācības notiek no 1. līdz 12. klasei.

 Mērķis 
Iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts standartu izpildi. Iestādes darbības pamatvirziens ir izglītojoša un audzinoša darbība.

 Vēsture 
1858. gadā uzcēla pirmo Iecavas pagasta skolas koka ēku pie Iecavas — Bauskas lielceļa (tagadējā "Vecskola"), kas nodega 1874. gadā.
1876. gadā Iecavas muižas īpašnieks grāfs Pālens lika celt jaunu Iecavas draudzes skolu ("Sarkano skolu") „par slavu Tam kungam un apgaismošanu visam Iecavas pagastam” (A. Apse). Muiža deva materiālus un amatniekus, bet pagasts deva palīgā strādniekus. „Maz vietās gan varēs tik ērtu skolas namu atrast kā Iecavā, diviem stāviem, lieliem retiem logiem un augstiem griestiem. Klases istabas ir divas, kurās vairāk nekā 300 bērniem telpas, 2 ēdamās, 2 mazgājamā, 4 guļamās istabas. Pēdējās visu nakti apgaismotas”. Strādāja 3 skolotāji ar 124 skolēniem — gan zēniem, gan
meitenēm.
1880./81. mācību gadā atvēra 3. klasi, skolā mācījās 197 skolēni, strādaja 4 skolotāji. 1886./87. mācību gadā bija 112 zēni un 91 meitene, vasaras skolā 8 zēni un 10 meitenes.
1893./94. mācību gadā jau darbojās 4. klase. Līdz 1905. gadam skolēnu skaits bija dažus desmitus virs 200, bet mācību dienu skaits samazinās līdz 130.
Pēc 1905. gada revolūcijas muiža atcēla brīvpusdienas. Arī līdzekļus skolas uzturēšanai grāfs Pālens samazināja un turpmākajos gados pilnīgi pārtrauca piešķirt. Pagasts algoja tikai 2 skolotājus.

Pirmā pasaules kara laikā skolā izvietoja vācu karaspēka nodaļas. Statistiskajās ziņās par Bauskas apriņķa skolām 1920./21. m. g. teikts: „... nelietojami, kaut gan izremontējami skolu nami ir
Iecavā. Iecavas pagasts savu plašo skolas namu izremontēs vasarā.”
Mācības skolas namā atsākās 1921. gada rudenī, 5. klasi atvēra 1920./21. m.g., 6. klasi 1921./22.m.g. (5. un 6. klase gan mācās vienā telpā, jo abās klasēs kopā tikai 23 skolēni). Skolā darbojās Jaunatnes Sarkanā Krusta pulciņš, skolēnu kooperatīvs, Skauti, Gaidas, mazpulks. Iecavas
pamatskolas devīze uz skolas karoga no 1937.-1940. gadam bija "Mēs ticam darbam un darba svētībai" Pēc skolas pārziņa Roberta Šūmaņa nierosinājuma skolas zālē 1934. gada 25. septembrī atklāja piemiņas plāksni Latvijas atbrīvošanas cīņās kritušajiem Iecavas pamatskolas skolēniem.

Pēc Latvijas okupācijas 1940. gadā nodibināja pionieru vienību un komjaunatnes organizāciju. 1941. gadā atvēra 7. klasi (pēc citām ziņām gan tikai pēc kara).
Skolas ēkās kara laikā atradās kara hospitālis un zirgu stallis.

Pēc kara 1947. gadā skolā strādāja 8 skolotāju kolektīvs, skolai piešķīra 30 ha zemes, zirgu un govi, lai varētu nodrošināt kopēdināšanu. Ar 1952./53. mācību gadu Iecavas 1. septiņgadīgo skolu pakāpeniski pārveidoja par vidusskolu — sāka darboties 8. klase, abos stāvos iekārtoja gaiteņus, pārbūvēja klases. 1958. gadā trešajā stāvā izbūvēja kabinetus fizikai un ķīmijai, gadu vēlāk 3. stāvā
iekārtoja vēl 4 jaunas telpas, skolas kūtis pārbūvēja un ierīkoja mācību darbnīcas.
Pirmais vidusskolas izlaidums 11. klasei notika 1956. gadā.

1964. gadā sāka jaunas skolas ēkas celtniecību, kurā 1966./67. mācību gadā atvēra 9. klasi krievu plūsmā ar 11 skolēniem. 1968./69. mācību gadā "Baltajā skolā" sāka mācīties arī Zālītes raķešu bāzes personāla bērni un Iecavas 2. astoņgadīgās (krievu) skolas bērni, tā bija vienīgā divplūsmu skola Bauskas rajonā.VIDUSSKOLAS CILTSKOKS  06.01.2015
Skolēnu skaits dažus gadus sasniedza 1000.

Atzīmējot Sarkanās skolas dibināšanas 120. gadskārtu, tajā atklāja skolas muzeju. 2014. gada 1. septembrī skolā mācījās
680 skolēni, strādāja 64 pedagogi, tajā skaitā 31 maģistra grāda ieguvējs un viens pedagoģijas doktors — A. Kronvalda prēmijas laureāts ķīmijas skolotājs Mihails Gorskis. 48 skolotāji bija ieguvuši pedagoga kvalitātes kategoriju.
Skolu uztur kārtībā 37 tehniskie darbinieki. Skolai ir laba sporta zāle un stadions.

 Skolas nosaukumu maiņa 
 Skolas nosaukums  Gads Iecavas pagastskola  1888 Iecavas pamatskola  1925 Iecavas 6-klasīgā pamatskola  1927 Iecavas tautskola  1943 Nepilnā vidusskola  1944 Iecavas septiņgadīgā pamatskola  1946 Iecavas (1.) septiņgadīgā skola  1949 Iecavas vidusskola  no 1952

 Skolas vadītāji 
 Direktors  Laiks Hermanis Tālbergs  1875. — 1888. Jānis Šitka  1888. — 1915. Lidija Liskopa 1920. — 1922. Žanis Rīze  1923. — 1925. Arturs Kornelijs Blosfelds 1925. — 1927. Roberts Šūmanis  1927. — 1940. un 1941. — 1945. Fricis Beķeris  1940. — 1941. Pēteris Foigts  1945. — 1952. Valdemārs Šteins  1952. — 1954. Biruta Kovika  1954. — 1958. Jānis Tikmers  1958. gada maijs — augusts Gunārs Jansons  1958. — 1959. Jānis (Fricis) Akmentiņš 1959. gada vasara Valda Jakuška  1959. — 1968. Staņislavs Razāns  1968. — 1972. Jānis Vaļums  1972. — 1977. Ivans Kļimovs  1977. — 1981. Mihails Gorskis  1981. gada maijs — augusts Mudīte Oļeiņika  1981. — 1985. Felikss Zvaigznons 1985. — 1987. Ligita Putniņa 1987. — 1993. Agra Zaķe  1993. — 2021. Kārlis Kravis 2021. — 2024. Solveiga Lineja no 2024.

 Simbolika 
Pirmais skolas karogs izveidots 1937. gadā Iecavas pamatskolai. Tā devīze — "Mēs ticam darbam un darba svētībai". Otrais skolas karogs izveidots 1957. gadā. Karoga vienā pusē redzams valsts ģerbonis, otrā — skolas uzraksts, centrā izšūts pirmā izlaiduma žetons. Trešais — pašreizējais — skolas karogs izveidots 2001. gadā.
Logo izveidoja Elīna Rudzīte (skolas 1993. gada absolvente).

 Interešu izglītība un tradīcijas 
Skolā darbojas 10 deju kolektīvi, 2 kori, debašu klubs, folkloras kopa "Tarkšķi", teātra sporta, floristikas, robotikas u. c. pulciņi. Pavisam ir 24 interešu izglītības programmas, tai skaitā kultūrizglītībā (9 programmas), sporta interešu izglītībā (7 programmas) u.c.

Kopš 1994. gada tiek veidota skolas avīze. Sākotnēji tās nosaukums bija "Mums" (1994—1995), tad tika nomainīts uz "Čaumala" (1996—1999), līdz visbeidzot — 2000. gadā — ieguva nosaukumu "Skolas Diena". Izveidots arī skolas muzejs. Tā dibinātājs ir skolotājs, novadpētnieks Jānis Zīvārts.

Izveidots skolas muzejs. Tā dibinātājs ir skolotājs, novadpētnieks Jānis Zīvārts. Kopš 1996. gada muzejs atrodas Sarkanajā skolā, Baldones 65 (celta 1876. gadā). No 2001. gada skolas muzeja vadītāja ir Mirdza Celmiņa. LR 85. gadadienas skatē-konkursā muzejs ieguva nomināciju "Labākais skolas muzejs", 2006. gadā kļuva par nominācijas "Novads" laureātu, 2008. gadā ar panākumiem piedalījās konkursā "Kas pagātni pētī, tas nākotni svētī".

Iecavas vidusskolai līdz 2027. gadam ir piešķirta VIAA Erasmus akreditācija vispārējā izglītībā.

 Skolas tradicionālie pasākumi un svētki 

 Zinību diena
 Dzejas dienas
 Pārgājienu, ekskursiju dienas, alternatīvās mācību stundas
 Fukši 10. klasei
 Skolotāju diena
 Mārtiņdienas ieskandināšana, gadatirgus
 Lāčplēša diena
 Valsts svētku — 18. novembra svinīgais pasākums
 Ziemassvētku egles iedegšana, svētrīts
 Barikāžu atceres nedēļa
 Žetonu vakars ar teātra izrādi
 Skolas vecāku konference ar pašdarbnieku koncertu un darbu izstādi
 Pēdējā zvana diena, izlaidumi

 Absolventi 

 Juris Vovčoks — kamaniņu braucējs, Nagano un Lillehammeres ziemas olimpisko spēļu dalībnieks.
 Dainis Upelnieks — stenda šāvējs, vairākkārtējs Latvijas čempions stenda šaušanā, Latvijas izlases dalībnieks.
 Aigars Voitišķis — mūziķis, grupu "Jumprava" un "Lādezers" dalībnieks.
 Andris Razāns — Latvijas Republikas vēstnieks ASV
 Ivars Timermanis — basketbolists.
 Mareks Pelsis — mūziķis, šlāgerdziesmu autors un izpildītājs. Iecavas himnas "Ciematā dzimtajā" autors.
 Alise Tīfentāle — prozaiķe, žurnāliste.
 Una Griškeviča — žurnāliste
 Viesturs Boka — Latvijas Universitātes profesors, slimnīcas "Linezers" direktors
 Valdemārs Kārkliņš — rakstnieks, tulkotājs
 Arnolds Šinkis — rakstnieks, dzejnieks, gleznotājs
 Rūdolfs Kleinbergs — zemkopis un rakstnieks
 Verners Tepfers — Latvijas armijas ģenerālis
 Anna Baumane — logopēde, lektore, apbalvota ar Triju Zvaigžņu ordeni (2000).
 Esmeralda Ermale — Dailes teātra aktrise
 Gunta Kraulere — rakstniece, dzejniece, keramiķe
 Dainis Cipulis — vēstures grāmatu autors.
 Aina Ezergaile — bibliotekāre, Eiropas cilvēks (2014).
 Ilmārs Pumpurs — etnomuzikologs, LU Deju folkloras kopas "Dandari" vadītājs

 Skolotāji — Iecavas Gada cilvēki 
200px|thumbnail|right|Jānis Zīvārts
 Jānis Zīvārts (1995) par personiskā darba ieguldījumu Iecavas pagasta sabiedriskās dzīves veidošanā.
 Arvīds Anūzis (1995) par personiskā darba ieguldījumu Iecavas pagasta sabiedriskās dzīves veidošanā.
 Mihails Gorskis (1996) par personiskā darba ieguldījumu Iecavas pagasta sabiedriskās dzīves veidošanā. Kronvalda prēmijas laureāts (2005).
 Ausma Riekstiņa (1999) par personisko ieguldījumu jaunatnes audzināšanā un izglītošanā.
 Jānis Romāns (1999) par personisko ieguldījumu jaunatnes audzināšanā un izglītošanā.
 Agra Zaķe (2000) par nozīmīgu personisko ieguldījumu Iecavas vidusskolas renovācijā un izglītības attīstības plāna sekmīgā īstenošanā.
 Elza Mediņa (2002) par ilggadēju sabiedrisko aktivitāti, vadot pagasta pašdarbības kolektīvus.
 Anita Ozoliņa (2002) par ilggadēju, godprātīgi veiktu mācīšanas darbu un aktivitāti projektu un debašu vadīšanā.
 Aija Krolle (2004) par ilggadēju radošu darbu skolēnu personības veidošanā un tautas dejas popularizēšanu.
 Iveta Cera (2004) par personisko ieguldījumu estētisko vērtību kopšanā un popularizēšanā.
 Lidija Grīga (2005) par ilggadēju, godprātīgu pedagoģisko darbu un profesionāli augstvērtīgu ieguldījumu talantīgo skolēnu izglītošanā.
 Kristīne Karele (2007) par kultūras mantojuma saglabāšanu un popularizēšanu novada, valsts un starptautiskā mērogā. Eiropas gada cilvēks 2013.
 Voldemārs Pārums (2010) par pašaizliedzīgu darbu jaunās basketbolistu paaudzes audzināšanā.
 Solveiga Lineja (2013) par ilggadēju ieguldījumu novada kultūras dzīves bagātināšanā.
 Antra Pāruma (2014) par ieguldījumu jaunatnes audzināšanā, gudras un labklājības sabiedrības veidošanā.

 Literatūra 
 Kivilands Ē., Iecavas novads daudzu ceļu krustojumā. Visual Studio, 2011
 Kivilands Ē., Iecavai 520. Visual Studio, 2012
 Iecavas vidusskola 130. Iecavas vidusskolas muzejs, 2006

 Atsauces 

 Ārējās saites 
 Iecavas vidusskolas mājaslapa

Kategorija:Iecava
Kategorija:Vidusskolas Latvijā